Lenaneo la ho matlafatsa mahlatsipa le kgutlisa tshepo 

ruta batho ka ditokelo tsa bona. Re sebeletsa setjhaba se fetang miliyone sa Thohoya ndou le metse e mabapi. Re kgonne ho kgutlisetsa tshepo mme batho ba se ba tshepa ditshebeletso tsa toka ka kamano ya rona le mapolesa," o rialo.Hape TVEP e thehile mesebetsi bakeng sa batho ba 44 ba e sebeletsang mafapheng a fapaneng a akgang la ditjhelete, la taolo ya tsa tshebetso le la tekolo.Le ha e le mona ba fumana tshehetso ya tjhelete e kana ka R90 000 kotara enngwe le enngwe hotswa ho Lefapha la Ntshetsopele ya Setjhaba la Limpopo, TVEP e ne e anngwe ke COVID-19 jwalo ka ha batshehetsi ba yona ka tjhelete ba ikgutse, mme hona ho ile ha ama tshebetso ya mokgatlo ha mpe.Le ha ho le jwalo, Letlole le Thusang Kgahlano le Tlhekefetso ya Bong le Dipolao tsa Basadi le Banana (GBVF), le kgakotsweng ke Moporesidente Cyril Ramaphosa, mmoho le Foramo ya Matjhaba ya Basadi ya Afrika Borwa le balekane ba yona setjhabeng ka Tlhakola monongwaha, di thusitse Lenaneo lena. TVEP ke enngwe ya me kgatlo ya pele e lwantshang tlhekefetso ya bong le dipolao tsa basadi le banana, ya ho fumana tshehetso ya tjhelete. Ka dimiliyone tse 128 tsa diranta tse bokeleditsweng ka dinehelo tsa lefapha la poraefete, letlole la mafapha a mangata, Letlole la Tlhekefetso ya Bong le Dipolao tsa Basadi le Banana le tla thusa le ho tshehetsa ho kenngwa tshebetsong ha Leano la Tshebetso la naha la GBVF. Monongwaha TVEP e abetswe R250 000 mme e tla fumana tshehetso enngwe ya tjhelete bakeng sa 2023. Manthada o re matlole a na a entse ho be bobebe hore ba fihlelle mahlatsipeng a mangata le hore mokgatlo o dule o sebetsa. Murendeni Vhengani (26) o phonyohile tlhekefetsong mme o pholositswe ho mohlankana wa hae wa mehleng ke TVEP . Ena le moradi wa hae a dilemo tse nne ba dutse dikgwedi tse 46 lehaeng la mahlatsipa. Lehae le mo thusitse ho bula nyewe kgahlano le mohlankana enwa le ho kopa tshireletso ya molao. Le ka sena sebaka mohlankana enwa o ntse a le teraeleng.“Ba ile ba nkamohela ka matsoho a mofuthu ka mora ho sotleha dilemolemo. Ke ikutlwa ke bolokehile. Ke ikutlwa ke na le tshepo hape," o rialo.  Modulasetulo wa Letlole la GBVF, Ngaka Judy Dlamini, o itse tshehetso ya ditjhelete bakeng sa mekgatlo e 108 eo dikopo tsa yona di atlehileng e ntse e hlophiswa. Haufinyana lesedi la mokgahlelo o latelang wa ho etsa dikopo o tla fumanwa websaeteng ya Letlole la GBVF: https://gbvf.org.za/



